
DR.30.6.2008 71 

 

 
Secara terus-terang, Malaysia setakat ini masih belum mempunyai iklim pelaburan 

atau asas ekonomi pengetahuan atau rangkaian inovasi yang diperlukan sebagai daya 
tarikan kepada jenis pelaburan langsung asing baru ini.  Penilaian ini penting kerana kita 
perlu menginovasi rangka ekonomi mikro kita.   

Pada pertengahan tahun 90-an,  Malaysia dilihat sebagai negara yang mempunyai 
first mover advantage dalam membina daya saing ekonomi pengetahuan.  Walau 
bagaimanapun, setelah sepuluh tahun Multimedia Super Corridor (MSC) dilancarkan, 
hampir semua flagship application yang dirancang, gagal dilaksanakan dalam tempoh yang 
ditetapkan.  Hari ini, Malaysia tidak lagi dilihat sebagai negara yang ke hadapan dalam 
ekonomi pengetahuan, walaupun di benua Asia sendiri.   

Dalam satu kajian empirikal yang dibuat pada tahun  2005 Tuan Yang di-Pertua, 
mendapati kos menjalankan perniagaan untuk firma pengeluaran atau pengilangan di 
Malaysia lebih tinggi daripada kebanyakan negara yang mempunyai per kapita KDNK lebih 
kurang sama.  Ini kerana polisi kawalan dan peraturan yang memberi kesan negatif kepada 
pelaburan asing.  Polisi kawalan dan peraturan ini merugikan syarikat berprestasi tinggi 
atau dengan kata lain, polisi kawalan dan peraturan menghukum syarikat-syarikat terbaik.  
Saranan perniagaan sebegini tidak berwibawa.   

Saya minta kaji semula, polisi kawalan modal secara menyeluruh.  Begitu juga 
dengan industri perkhidmatan di mana polisi kawalan menyebabkan sektor ini tidak efisien 
dan mundur berbanding dengan negara-negara lain.  Tahap produktiviti begitu rendah 
dalam sektor ini.  Kajian ini mengesyorkan kerajaan mengkaji secara mendalam bagi 
mengurang dan menghapuskan beberapa peruntukan dalam peraturan dan polisi kawalan 
yang tidak sesuai lagi.  Kerajaan dari semasa ke semasa mencadangkan memperbaiki 
sistem penyerahan, tetapi setakat ini jauh daripada tahap yang dirancang.   

Selain daripada masalah ketidakcekapan dalaman kita juga berhadapan dengan 
masalah kekurangan tenaga mahir yang diperlukan oleh pelaburan asing baik dalam sektor 
pembuatan mahupun perkhidmatan.  Ini menjurus kepada sistem universiti yang tidak dapat 
memenuhi keperluan saintis, ahli matematik, jurutera, teknokrat, pengurus dan sebagainya 
bagi keperluan operasi dan inovasi ke atas pelaburan yang dibuat dalam ekonomi, baik 
tempatan mahupun asing.  Negara perlu meningkatkan keperluan tenaga mahir bagi 
memenuhi keperluan tenaga yang dapat membangunkan proses pengeluaran yang makin 
inovatif dan menghasilkan reka bentuk barangan yang canggih.   

Kemudian, kita berhadapan dengan tahap penyelidikan dan pembangunan yang 
terlalu rendah.  Ini terbukti dalam jumlah pendaftaran hak cipta dan proses teknologi 
sebagai ukuran dalam ekonomi kreatif dan inovatif.  Program penyelidikan dan 
pembangunan tidak teratur tanpa integrasi yang logik dengan sektor swasta.  Jaringan 
inovasi juga berada pada tahap yang rendah.  Oleh sebab itu, Malaysia ditakrif sebagai 
negara pengguna teknologi dan bukan negara pencipta teknologi.   

Saya sudah biasa cakap tentang perkara ini dahulu.  Mengambil kira kesemua 
kesimpulan ini, bukan lagi menjadi misteri kenapa pelaburan langsung asing merosot sejak 
beberapa tahun kebelakangan ini.  Rangka ekonomi mikro tidak lagi dapat memenuhi 
kriteria baru untuk menarik pelaburan langsung asing.  Akibatnya mereka berpindah ke 
destinasi yang lebih menarik daripada Malaysia.  Tanpa pelaburan langsung asing, saya 
ragu-ragu kita akan berjaya mencapai status ekonomi negara maju dan kompetitif dalam 
tempoh 12 tahun menjelang 2020 ini.  Masa untuk inovasi dan berdaya kreatif dalam 
merangka ekonomi mikro adalah hari ini dan bukannya esok ataupun kemudian hari.  

Tuan Yang di-Pertua, saya masuk bab pengangkutan yang penting kerana kita 
perlukan pengangkutan.  Kerajaan tidak mempunyai perancangan dan pembangunan yang 
komprehensif tentang keperluan sistem pengangkutan bandar.  Kalau adapun, hanya 
sedikit untuk KL.  Dalam Belanjawan 2008, kerajaan memperuntukkan RM12 bilion untuk 
sektor pengangkutan. Bagus, tetapi money, duit ini tidak bermaksud pembangunan.  
Peruntukan, peruntukan, peruntukan.  Kerajaan menyatakan negara perlu menambah lebih 
banyak sistem jalan raya terutamanya di kawasan bandar dan sedikit untuk yang lainnya.  
Apabila diamati, ia banyak berkait dengan jalan raya bertol.  Sebab itu hendak buat jalan 
raya, hendak bubuh tol ini. 



Secara terus-terang, Malaysia setakat ini masih belum mempunyai iklim pelaburan. atau asas ekonomi pengetahuan atau rangkaian inovasi yang diperlukan sebagai daya tarikan kepada jenis pelaburan langsung asing baru ini. Penilaian ini penting kerana kita perlu menginovasi rangka ekonomi mikro kita. Pada pertengahan tahun 90-an, Malaysia dilihat sebagai negara yang mempunyai first mover advantage dalam membina daya saing ekonomi pengetahuan. Walau bagaimanapun, setelah sepuluh tahun Multimedia Super Corridor (MSC) dilancarkan, hampir semua flagship application yang dirancang, gagal dilaksanakan dalam tempoh yang ditetapkan. Hari ini, Malaysia tidak lagi dilihat sebagai negara yang ke hadapan dalam ekonomi pengetahuan, walaupun di benua Asia sendiri. Dalam satu kajian empirikal yang dibuat pada tahun 2005 Tuan Yang di-Pertua, mendapati kos menjalankan perniagaan untuk firma pengeluaran atau pengilangan di Malaysia lebih tinggi daripada kebanyakan negara yang mempunyai per kapita KDNK lebih kurang sama. Ini kerana polisi kawalan dan peraturan yang memberi kesan negatif kepada pelaburan asing. Polisi kawalan dan peraturan ini merugikan syarikat berprestasi tinggi atau dengan kata lain, polisi kawalan dan peraturan menghukum syarikat-syarikat terbaik. Saranan perniagaan sebegini tidak berwibawa. Saya minta kaji semula, polisi kawalan modal secara menyeluruh. Begitu juga dengan industri perkhidmatan di mana polisi kawalan menyebabkan sektor ini tidak efisien dan mundur berbanding dengan negara-negara lain. Tahap produktiviti begitu rendah dalam sektor ini. Kajian ini mengesyorkan kerajaan mengkaji secara mendalam bagi mengurang dan menghapuskan beberapa peruntukan dalam peraturan dan polisi kawalan yang tidak sesuai lagi. Kerajaan dari semasa ke semasa mencadangkan memperbaiki sistem penyerahan, tetapi setakat ini jauh daripada tahap yang dirancang. Selain daripada masalah ketidakcekapan dalaman kita juga berhadapan dengan masalah kekurangan tenaga mahir yang diperlukan oleh pelaburan asing baik dalam sektor pembuatan mahupun perkhidmatan. Ini menjurus kepada sistem universiti yang tidak dapat memenuhi keperluan saintis, ahli matematik, jurutera, teknokrat, pengurus dan sebagainya bagi keperluan operasi dan inovasi ke atas pelaburan yang dibuat dalam ekonomi, baik tempatan mahupun asing. Negara perlu meningkatkan keperluan tenaga mahir bagi memenuhi keperluan tenaga yang dapat membangunkan proses pengeluaran yang makin inovatif dan menghasilkan reka bentuk barangan yang canggih. Kemudian, kita berhadapan dengan tahap penyelidikan dan pembangunan yang terlalu rendah. Ini terbukti dalam jumlah pendaftaran hak cipta dan proses teknologi sebagai ukuran dalam ekonomi kreatif dan inovatif. Program penyelidikan dan pembangunan tidak teratur tanpa integrasi yang logik dengan sektor swasta. Jaringan inovasi juga berada pada tahap yang rendah. Oleh sebab itu, Malaysia ditakrif sebagai negara pengguna teknologi dan bukan negara pencipta teknologi. Saya sudah biasa cakap tentang perkara ini dahulu. Mengambil kira kesemua kesimpulan ini, bukan lagi menjadi misteri kenapa pelaburan langsung asing merosot sejak beberapa tahun kebelakangan ini. Rangka ekonomi mikro tidak lagi dapat memenuhi kriteria baru untuk menarik pelaburan langsung asing. Akibatnya mereka berpindah ke destinasi yang lebih menarik daripada Malaysia. Tanpa pelaburan langsung asing, saya ragu-ragu kita akan berjaya mencapai status ekonomi negara maju dan kompetitif dalam tempoh 12 tahun menjelang 2020 ini. Masa untuk inovasi dan berdaya kreatif dalam merangka ekonomi mikro adalah hari ini dan bukannya esok ataupun kemudian hari. Tuan Yang di-Pertua, saya masuk bab pengangkutan yang penting kerana kita perlukan pengangkutan. Kerajaan tidak mempunyai perancangan dan pembangunan yang komprehensif tentang keperluan sistem pengangkutan bandar. Kalau adapun, hanya sedikit untuk KL. Dalam Belanjawan 2008, kerajaan memperuntukkan RM12 bilion untuk sektor pengangkutan. Bagus, tetapi money, duit ini tidak bermaksud pembangunan. Peruntukan, peruntukan, peruntukan. Kerajaan menyatakan negara perlu menambah lebih banyak sistem jalan raya terutamanya di kawasan bandar dan sedikit untuk yang lainnya. Apabila diamati, ia banyak berkait dengan jalan raya bertol. Sebab itu hendak buat jalan raya, hendak bubuh tol ini.